Sunndal

Sunndal er en kommune på Nordmøre i Møre og Romsdal. Den grenser i nord mot Tingvoll og Surnadal, i øst mot Oppdal, i sør mot Lesja og i vest mot Molde.

Med et areal på  km² er dette den største kommunen i Møre og Romsdal. Kommunesenteret ligger på Sunndalsøra. Viktige næringsveier er landbruk, industri og handel, hvor Hydro Aluminium Sunndal er den største arbeidsgiveren.

Sør og vest i kommunen ligger Dovrefjell-Sunndalsfjella nasjonalpark. Sunndal er mest kjent for sin fine natur og de høye fjellene. Sunndal er også kjent for sin lakseelv, Driva. Sunndalsfjella har 259 isbreer og 23 fjelltopper over 1 800 m. Vinnufonna er den største isbre i Møre og Romsdal, og den er også den største isbreen i området mellom Svartisen og Jostedalsbreen.

 Geografi 

Sunndal kommune ligger på Indre Nordmøre i Møre og Romsdal fylke. Kommunen har 6 920 innbyggere (tall pr. 2021). Av disse bor 4 240 i kommunesenteret, Sunndalsøra.

Sunndal er 1 712 km² og er den største kommunen i fylket i utstrekning. Området har høye fjell, fjorder og flere dalbunner hvor Sunndalen er hoveddalføre. Kommunen består av 58 % utmark, 12 % skog og 1,3 % dyrka mark. Om lag 67 % av kommunens areal ervernet etter naturvernloven og 1/3 av Dovrefjell–Sunndalsfjella nasjonalpark ligger i Sunndal.

Nord-Europas høyeste fjell rett opp fra havnivå, Storkalkinn (1 880 m), ligger i Sunndal kommune. Fjellet kan bestiges (dagstur) og på toppen er det utsikt helt ut til Grip.

Storskrymten (1985 moh.) markerer grensen mellom de tre kommunene og fylkene Sunndal (Møre og Romdsdal), Oppdal (Sør-Trøndelag) og Lesja (Oppland).

Vinnufallet regnes av noen kilder som Norges høyeste eller nest høyeste foss med samlet fallhøyde på mellom 845World's Tallest Waterfalls By Total Overall Height. World Waterfall Database. 2022. Besøkt 2022-07-15 og 860 meter. Nabofossen Skorga er omtrent like høy. Den regnes av noen kilder som den sjette eller syvende høyeste foss i verden.

Driva munner ut i Sunndalsfjorden og den er en av Europas beste elver for sjøørretfiske. Kommunen er kjent for sine gode muligheter for friluftsliv, jakt og fiske. Det er over 300 små og store ferskvann, flere elver med laks og ørret, to fjorder, 259 isbreer og 23 fjelltopper over 1 800 m.

 Næringsstruktur 
Sunndal er en industri- og handelskommune hvor i underkant av 50 % er sysselsatt i sekundærnæringen (industri, kraft/vannforsyning og bygg/anlegg). Tilsvarende andel er sysselsatt i tertiærnæringen, først og fremst innen varehandel og offentlig tjenesteyting.

Norsk Hydros aluminiumsverk på Sunndalsøra er det største i Europa, og den største arbeidsplassen i Sunndal kommune med rundt 900 ansatte. Kommunen har også et relativt stort forsknings-miljø både ved Norsk Hydro og ved NOFIMA AS, tidligere Institutt for Akvakulturforskning.

 Kultur 
Sunndal kommune har et moderne kulturhus med kinotilbud, kulturskole, pensjonistsenter, sportshall med klatrevegg, svømmehall med varmtvanns-basseng, fotballstadion, kunstgressbane og 15 gressbaner/-løkker rundt om i kommunen. I løpet av året arrangeres flere ulike kultur- og idretts-arrangement i kommunen. I juni hvert år avholdes eksempelvis Musikkspillet Lady Arbuthnott og Hydro Cup, regionens største fotballturnering for aldersbestemte grupper.

 Klima 
Våren kommer relativt tidlig til Sunndal. Klimaet er relativt tørt, med gjennomsnittlig 920 mm nedbør pr. år, dvs. omtrent det samme som Oslo (763 mm) og vesentlig lavere enn Molde (1 500 mm). Laveste nedbørnormal i perioden 1961-1990 hadde Hafsås (698 moh) med 675 mm, høyest Innerdal (403 moh) med 1547 mm.

Værstasjonen Sunndalsøra har flere norske varmerekorder, blant annet høyeste målte maksimumstemperatur i Norge både i januar, februar og desember med temperaturer over 18 grader.  Som i mange andre vestlandsdaler som Tafjord (konkurrent om høye vintertemperaturer) skyldes dette fønvind ved sørøst og nedbør på Østlandet.

 Politikk 

Se også utfyllende artikkel: Kommunestyrevalg i Sunndal.

 Kommunestyrevalget 2023 

 Se også 
 Sunndalsøra
 Sunndalsfjella
 Sunndalen
 Driva
 Sunndalsfjorden
 Grøvu
 Dovrefjell-Sunndalsfjella nasjonalpark

 Referanser 

 Eksterne lenker 



  Søkbart fotoarkiv med bilder fra Sunndal fra Fylkesfoto.no